作者:無名氏
標題:奉禮歌
內容:皇澤均普，群生遂。萬宇和祔，講天津、合祭聖宗神祖，八音鈞奏諧節。堂上薦鳴球，琴瑟擊。越布濩、霜空靜，月華凝、光景藹藹。紛紛曉霞披。和鈴作、鸞輿回。天人共睹，慶無疆、祚崇明祀。五輅駕、騰黃純駟。旗常扈蹕嚴環衛。公卿奉引，虛徐弛道，祲容　靡。蔥蔥郁郁，祥風瑞靄。發天光旖旎。錫羨豐融，漏泉該浹，上恩遐被。群心豫，頌聲作，皇德至，侔乾貺，浩浩霈。